בית"ר חיפה

בית"ר חיפה היא קבוצת כדורגל מהעיר חיפה, המשחקת נכון לעונת 2025–2026 בליגה ב' לאחר שעלתה מליגה ג' בעונת 2019–2020.

 היסטוריה 
הקבוצה נוסדה ב-1939 על ידי יעקב עיני (הבעלים כיום חזי עייני הוא בנו של יעקב), והחלה את דרכה בליגות הנמוכות. בשנת 1964 העפילה הקבוצה לליגה א' שהייתה ליגת המשנה, ושיחקה בה שתי עונות, בעונת 1964/1965 בליגה א', ובעונה שלאחר מכן, שבה סיימה אחרונה בטבלה, וירדה לליגה ב'.

בסיום עונת  העפילה הקבוצה לליגה הארצית מהמקום הראשון, לאחר עונה שלמה ללא הפסד.

בשנות השמונים שיחקה הקבוצה במשך שלוש עונות בליגה הארצית בין השנים 1984–1986. בתקופה זו הייתה הליגה הארצית ליגת הכדורגל השנייה בחשיבותה בישראל. בעונתה הראשונה בליגה הארצית הצליחה הקבוצה לסיים במקום ה-9 מתוך 16 קבוצות, הישג שנחשב לגדול ביותר בתולדות הקבוצה עד כה. בעונתה הראשונה היא אף נפגשה לצמד מפגשי דרבי היסטוריים בתולדותיה עם הפועל חיפה, שהסתיימו בהפסד וניצחון הסטורי משער של יוסי ליפשיץ שחקנה לשעבר של הפועל חיפה. בעונתה השנייה בליגה הארצית היא ניצלה מירידה לליגה א' במחזור האחרון, ובעונתה השלישית והאחרונה היא סיימה במקום האחרון כאשר לזכותה היו רק שני ניצחונות בלבד אותם השיגה במחזורי הסיום לאחר שכבר ירדה מעשית לליגה א'.

בשנת 1986 מונה אלי גוטמן כמאמן הקבוצה עד 1987.

לאחר הירידה מהליגה הארצית שיחקה בית"ר חיפה בליגה א' במשך ארבע שנים ובסיום עונת 1989/1990 נשרה חזרה לליגה ב', שלוש שנים מאוחר יותר התדרדרה עוד יותר, ונשרה לליגה ג'.

בשנת 2002 סיימה בית"ר חיפה במקום השני בטבלת ליגה ג' מחוז חיפה (כיום לא קיים), הקבוצה לא הייתה אמורה לעלות לליגה ב' אבל בגלל התפרקות של כמה קבוצות בליגה, עלתה בית"ר חיפה לליגה ב' לאחר תשע שנים של היעדרות.

בעונת 2005/2006 עונתה הרביעית של בית"ר חיפה בליגה ב' סיימה בית"ר חיפה במקום השני בטבלת ליגה ב' מחוז צפון א', המקום השני הקנה לקבוצה את הזכות להשתתף במשחקי מבחן על העלייה לליגה א' עם עירוני אום אל-פחם ומכבי טמרה, בית"ר חיפה ניצחה בשני המשחקים ושבה לליגה א' אחרי 16 שנות היעדרות. שנתיים לאחר שעלתה לליגה א' נשרה בית"ר חיפה חזרה לליגה ב' דרך משחקי המבחן דרכם עלתה לליגה א' שנתיים קודם לכן.

מחלקת הנוער

מחלקת הנוער של בית”ר חיפה מהווה את אחד המרכיבים המרכזיים בפעילות המועדון, ומורכבת מקבוצות בכל שכבות הגיל – החל מטרום-ילדים ועד קבוצת הנוער. המחלקה פועלת לפי גישה מקצועית מקיפה, שמטרתה לפתח שחקנים צעירים מבחינה טכנית, פיזית, מנטלית וחינוכית.

למחלקה צוות מקצועי רחב הכולל:

•מאמנים מוסמכים לכל שכבת גיל

•מאמן כושר האחראי על תהליכי ההתפתחות הגופנית והכנה אתלטית

•מאמן שוערים המתמקד בפיתוח שוערי המחלקה בהתאם לסטנדרטים מודרניים

•אנליסט האחראי על ניתוחי וידאו, מעקב אחרי ביצועים אישיים וקבוצתיים, והפקת דוחות מקצועיים לצוותי האימון

בנוסף, המועדון משלב אמצעים טכנולוגיים מתקדמים כגון מערכות וידאו, מכשירי מדידה ומעקב, ותוכנות ניתוח נתונים, במטרה לאפשר מעקב אישי אחר כל שחקן ולשפר את תהליך קבלת ההחלטות המקצועי.

מחלקת הנוער שמה דגש על מצוינות ספורטיבית לצד ערכים של משמעת, עבודת צוות והתנהלות מכבדת – ומטרתה להכין שחקנים לקבוצה הבוגרת ולרמות הגבוהות של הכדורגל בישראל

בסיום עונת 2016/2017 ירדה הקבוצה לליגה ג'.

בסיום עונת 2019/2020 עלתה הקבוצה חזרה לליגה ב' ושיחקה בעונת 2022/2023 בליגת צפון ב'.

בעונת 2023/2024 קבוצה נערים ב' זכתה באלופת הליגה מפרץ שנתה לשנתונים שלמטה נערים ב' ונערים ג' ליגה ארצית

קישורים חיצוניים
 נחושים לעלות: המטרה של בית"ר חיפה נערים ב'
 מתקנים חדשים: בבית"ר חיפה חולמים בגדול


 קבוצת הכדורגל ביתר חיפה (ליגה ב צפון), לירון כהן, 9 בנובמבר 2022, באתר חדשות חיפה

 הערות שוליים 

קטגוריה:קבוצות כדורגל ישראליות
קטגוריה:קבוצות כדורגל שהוקמו ב-1939
חיפה
קטגוריה:חיפה: מועדוני ספורט